cyanic-selkie/wikianc huggingface dataset:
Sultāna Ahmeda mošeja
Vēsture
Mošejas celtniecību sāka 1609. gada augustā, kad pats sultāns ieradās un izdarīja pirmos dūrienus zemē pirms pamatu rakšanas. Sultāns kā atbildīgo par celtniecību iecēla galma arhitektu Sedefharu Mehmedu āgu, kas bija slavenā arhitekta Sinana skolnieks un vecākais palīgs. Celtniecības darbi tika detalizēti un rūpīgi aprakstīti un šie raksti ir apkopoti astoņos sējumos un pašlaik glabājas Topkapi pils bibliotēkā. Mošejas atklāšanas ceremonija notika 1617. gadā (uz galvenajiem vārtiem iegravēts 1616) un sultānam lūgšanām bija izbūvēta īpaša karaliskā loža (osmaņu turku: hünkâr mahfil). Tomēr Ahmeda valdīšanas laikā vēl nebija pilnībā pabeigti visi celtniecības darbi un pēdējos rēķinus vēl parakstīja nākamais sultāns Mustafa I.
Arhitektūra
Sultāna Ahmeda mošejas projekts ir divu gadsimtu laikā Osmaņu impērijas un Bizantijas impērijas krātās katedrāļu celtniecības pieredzes kulminācija. Mošeju uzskata par pēdējo lielāko osmaņu arhitektūras klasiskā perioda mošeju. Arhitektam ir izdevies sintezēt sava skolotāja Sinana idejas, kuru mērķis bija izcelt mošejas izmērus un majestātiskumu, bet interjers tomēr palicis bez radošiem risinājumiem.
Ārpuse
Celtniecībai tika izmantoti lieli daudzumi dažādu materiālu, bet pārsvarā tas bija marmors un akmens, kas tika atņemti vairākiem citiem svarīgiem projektiem. Mošejas izkārtojums nav regulārs, jo arhitektam bija jārēķinās ar vietas pastāvošajiem ierobežojumiem. Mošejas fasāde, kur atrodas galvenā ieeja, ir pavērsta uz hipodromu. Mošejas plāns balstīts uz agrāk Stambulā uzceltās Troņmantnieka mošejas plāna (1543-1548), kas bija pirmais ievērojamākais liela apjoma projekts, ko vadīja arhitekts Sinans. Galvenās lūgšanu zāles jumtu veido kupoli, kas pakāpienu veidā uzlikti viens uz otra un beigās balsta vienu milzīgu centrālo kupolu, kura diametrs ir 23,5 m un tā augstums ir 43 m. Kupolus balsta četras lielas kolonnas, kas līdzinās kolonnām Selima mošejai Edirnē, kuru arī projektējis Sinans. Skatoties no pagalma, mošeja izskatās kā daudzu kupolu saskanīgs krāvums, kura sakārtojums skatītājam liek vērst skatienu uz augšu.
Priekšpagalma fasāde veidota pēc tiem pašiem principiem, kādi lietoti Sulejmana mošejai, izņemot tornīšus stūros. Pagalma izmērs ir tāds pats kā mošejas apjumtajai daļai un centrā esošā strūklaka liekas par mazu, salīdzinājumā ar pagalma lielajiem izmēriem.
Mošejas vārtos iekārta smaga dzelzs ķēde un pa šiem vārtiem zirgā jāt varēja tikai sultāns. Ķēde iekārta tādēļ, lai arī sultānam liktu paklanīties un tai bija simboliska nozīme, kas apliecināja visu cilvēku pazemību dievišķā priekšā.
Interjers
Visas lielo kolonnu lejas daļas ir noklātas ar vairāk kā 20.000 flīzēm, kuras rotā ar rokām veidoti zīmējumi. Flīzes izgatavotas Zinikas flīžu rūpnīcā un to apgleznošanā izmantoti vairāk kā 50 dažādi tulpju stilizēti zīmējumi. Sākumā flīžu cena bija stingri noteikta ar sultāna rīkojumu un, tā kā vēlāk flīžu cenas paaugstinājās, tika iepirktas zemākas kvalitātes flīzes. Sliktāko flīžu krāsas laika gaitā ir mainījušās (sarkanā krāsa kļuvusi brūna, zaļā — zila, baltā — dzeltenīga u.tml.) un to glazējums saplaisājis. Balkona aizmugure apšūta ar flīzēm no Topkapi pils, kad tajā tika veikts remonts pēc 1574. gada lielā ugunsgrēka.
Mošejas zālē galvenais objekts ir mihrāba, kas izgatavota no smalki pulēta un izgriezta marmora, kurā izveidota niša no stalaktīda. Lielie logi pamazina mihrābas cēlumu. Mihrābai labajā pusē atrodas minbars, no kura imams skaita piektdienu lūgšanu tekstu. Mošeja ir uzcelta tā, lai pat gadījumos, kad tā ir pārpildīta ar cilvēkiem, jebkurš labi dzirdētu imama teikto.
Dienvidaustrumu daļā ir novietots sultāna kiosks (loža), kurā ir viena liela platforma, lodžija un divas mazākas atpūtas telpas. Tajā var nokļūt no mošejas augšējās galerijas dienvidaustrumu daļas. Šajās telpās laikā, kad notika jeničeru korpusa sacelšanās apkarošana (1826), atradās lielvezīra štābs. Sultāna loža novietota uz desmit marmora kolonnām un tajā ir ierīkota atsevišķa mihrāba.
Lampas, kas redzamas virs visas telpas, agrāk bijušas no zelta un dārgakmeņiem. Starp šiem stikla traukiem var redzēt arī strausu olas un kristāla bumbas, bet vairums šo vēstures priekšmetu tagad ir novietoti muzejos.
Minareti
Sultāna Ahmeda mošeja ir otra mošeja, kurai uzcelti seši minareti — otra ir Adanā. Kad tika publiskota informācija par būvējamo minaretu skaitu, sultāns izpelnījās kritiku, jo seši minareti bija tikai mošejai Mekā, ap Kābu. Konfliktu sultāns atrisināja, samaksājot par septītā minareta celtniecību Mekā.
Minaretiem, kas ir pie pašas mošejas ir trīs balkoni, bet diviem pie pagalma esošajiem minaretiem — divi.
Kamēr netika ieviesta skaļruņu sistēma, muedzinam bija jākāpj minaretā pa apļveida kāpnēm piecas reizes dienā, lai izpildītu kārtējos aicinājumus uz lūgšanām. Naktīs gan minaretus, gan visu mošeju izgaismo ar dažādiem prožektoriem vairākās krāsās.
Jurijs Ševļakovs
Jurijs Ševļakovs (dzimis 1959. gada 24. janvārī) ir bijušais krievu izcelsmes Latvijas futbolists, tagad - futbola treneris. Futbolista gaitas Ševļakovs sāka savas dzimtās Maskavas komandā CSKA, bet pēc dienesta armijā 1981. gadā nonāca savā pirmajā pieaugušo komandā Novorosijskas "Cement". Pēc vienas sezonas Novorosijskā, Ševļakovs nonāca Rīgas "Daugavas" sastāvā, kurā spēlēja līdz pat 1990. gadam, aizvadot komandā vairāk nekā 330 spēles. no 1991. gadā viņš devās uz savu pirmo ārzemju komandu Somijas Ilves. Pēc 3 sezonām Somijā, Ševļakovs atgriezās Latvijā, šoreiz Skonto sastāvā, ar kuru kopā kļuva par četrkārtēju Latvijas čempionu.
1992. gadā, kad tika atjaunota Latvijas futbola izlases darbība, Jurijs Ševļakovs kļuva par stabilu tās spēlētāju. Līdz pat savas karjeras beigām 1997. gadā, Ševļakovs bija Latvijas izlases kapteinis. 1998. gadā viņam tika piešķirta Latvijas pilsonība. Pēc futbolista karjeras beigšanas, Ševļakovs kļuva par treneri. Viņš iesāka kā "Skonto" dublieru komandas treneris, vēlāk kļuva par Latvijas U-21 futbola izlases trenera Jurija Andrejeva palīgu. Pēc Andrejeva aiziešanas no amata, Ševļakovs kļuva par U-21 izlases galveno treneri. Šobrīd Jurijs Ševļakovs ir Skonto FC un Latvijas izlases trenera palīgs.
Let Yourself Go
Let Yourself Go ir amerikāņu pankroka grupas Green Day singls no grupas devītā studijas albuma ¡Uno!. Singls tika izdots sadarbībā ar ierakstu kompānijām Reprise Records un Warner Bros. Dziesma tika ierakstīta grupas albumu triloģijas ieraksta laikā 2012. gada februārī—maijā.
Āzijas čempionāts basketbolā sievietēm
FIBA Āzijas čempionāts basketbolā sievietēm (en) ir galvenais sieviešu basketbola izlašu turnīrs Āzijā, kurā tiek noteikta kontinenta spēcīgākā valstsvienība. Turnīru organizē FIBA Asia. Katrs čempionāts ir arī kā kvalifikācijas turnīrs Olimpiskajām spēlēm vai Pasaules čempionātam. Āzijas čempionāts notiek kopš 1965. gada.
Pirmais Āzijas čempionāts notika 1966. gadā Korejā. Pašreizējās Āzijas čempiones ir Ķīnas izlases spēlētājas, taču visvairāk uzvaras turnīrā ir izcīnījušas Korejas izlase un Ķīnas izlase - 12 reizes.
2010. gada Pasaules čempionāts basketbolā — Izslēgšanas turnīrs
2010. gada FIBA Pasaules čempionāta izslēgšanas turnīra spēles norisinājās no 4. līdz 12. septembrim. Visas spēles notika Stambulas arēnā Sinan Erdem Dome.
Izslēgšanas spēļu laikā tika noskaidrots 2010. gada Pasaules čempions basketbolā, kā arī vietu sadalījums 2.—16. vietai.
Fināls
Turnīra finālā tikās vienīgās divas komandas, kas pirms tam nebija piedzīvojušas zaudējumu: Turcija un ASV. ASV uzvarēja Turciju ar 81—64, tā iegūstot 4. Pasaules čempiones titulu un kvalificējoties 2012. gada Olimpiskajām spēlēm Londonā. Turcija ieguva savu pirmo medaļu jebkurā no abiem lielajiem basketbola turnīriem (Pasaules čempionāts un Olimpiskās spēles).
Spēle par trešo vietu
Spēlē par trešo vietu un bronzas medaļu Lietuvas izlase uzvarēja Serbijas izlasi ar 99—88. Lietuvai tā bija pirmā bronzas medaļa Pasaules čempionātos.
Rockstar Games
Rockstar Games ir uzņēmums, kas izdod videospēles un datorspēles. Uzņēmums ir bāzēts Ņujorkā, ASV. Vislabāk tas ir pazīstams ar Grand Theft Auto sērijas spēlēm. Uzņēmumam pieder daudz mazu studiju, kuras ir izveidotas, lai izstrādātu spēles.
Rockstar zīmolu izveidoja Sems Hausers, Terijs Donovans, Dens Hausers, Džimijs Kings un Gerijs Formens 1998. gadā.
Valentīns Būmeisters
Valentīns Būmeisters (1914-1987) bija latviešu ārsts endokrinologs, docents, Rīgas Medicīnas institūta Medicīnas fakultātes dekāns (1958-1961), viens no endokrinoloģijas pamatlicējiem Latvijā.
Dzīvesgājums
Dzimis Pēterpilī sociāldemokrātu Kārļa Būmeistera un viņa sievas Agneses, dzimušas Bahmanes, ģimenē. Ģimenē bija arī jaunākais brālis Juris un māsa Rute. Mācījās Rīgas 4. ģimnāzijā, studēja Latvijas Universitātes Medicīnas fakultātē (1931-1937). Pēc ārsta diploma iegūšanas strādāja Skultē, Daugavpilī (1937-1940), Rīgā (1941), Līvānos, Subatē un Rendā (1941-1945).
Pēc Otrā pasaules kara beigām 1946. gadā sāka strādāt Latvijas Valsts Universitātes Medicīnas fakultātes Terapijas katedrā par asistentu. 1954. gadā aizstāvēja zinātņu kandidāta disertāciju un kopš 1958. gada strādāja par Hospitālās terapijas katedras vadītāju. Šajā gadā P. Stradiņa Republikāniskajā Klīniskajā slimnīcā izveidoja Latvijā pirmo endokrinoloģijas nodaļu, kas vēlāk pārtapa par Endokrinoloģijas centru. Docents Būmeisters bija pirmais šīs nodaļas vadītājs. No 1958. līdz 1961. gadam bija Rīgas Medicīnas Institūta Medicīnas fakultātes dekāns. No 1961. gada strādāja Latvijas Eksperimentālās un klīniskās medicīnas zinātniskās pētniecības institūtā, izveidoja prāvu gleznu privātkolekciju. .
Zinātniskā darbība
Publicēja 62 zinātniskos darbus, galvenokārt par asinsrites regulāciju, klīnisko farmakodinamiku un endokrinoloģiju. No 1973. līdz 1986. gadam piedalījās daudzās zinātniskajās ekspedīcijās kopā ar onkologiem, gastroenterologiem un nefrologiem. Interesējās arī par elektromagnētiskā lauka un āderu ietekmi uz cilvēku veselību.
Mārtiņš Kravčenko
Mārtinš Kravčenko (dzimis Jūrmalā) ir latviešu basketbolists, spēlē aizsarga pozīcijā, Latvijas basketbola izlases dalībnieks. Pašlaik (2016) pārstāv Latvijas klubu BK Nīca. Lielāko karjeras daļu aizvadījis BK Barons sastāvā, ar ko 2008. gadā izcīnīja LBL čempiontitulu un uzvarēja FIBA Eirokausā.
E-st@r
e-st@r bija Itālijas studentu pavadonis, kas palaists nesējraķetes Vega pirmajā lidojumā 2012. gada 13. februārī. Pavadoni izgatavoja Turīnas politehniskās universitātes studenti.
Ar pavadoni tika pārbaudīta jauna aktīva stāvokļa noteikšanas un kontroles sistēma Active Attitude Determination and Control System (A-ADCS). Otrs mērķis bija izmēģināt komerciālos komponentus un materiālus.
e-st@r ar masu aptuveni 1 kg izgatavots pēc CubeSat 1U formas, ar 10 cm malām.
Lidojuma gaita
e-st@r tika palaists 10:00 UTC ar nesējraķeti Vega no Gviānas kosmiskā centra. Vega, kas ir vairāku Eiropas valstu kopražojums, šis bija pirmais lidojums. Kopā ar e-st@r tika palaisti arī pavadoņi LARES, ALMASat-1, XaTcobeo, UniCubeSat-GG, ROBUSTA, Goliat, MaSat-1 un PW-Sat. 2012. gada decembrī paziņots, ka sakari ar e-st@r ir pārtrūkuši un pavadonis atzīts par zaudētu. pavadonis nogāja no orbītas un sadega Zemes atmosfērā.
FN SCAR
FN SCAR jeb SCAR (no en — "Specvienību kaujas triecienšautene") ir modulāras konstrukcijas triecienšauteņu saime, ko konstruēja Beļģijas uzņēmums Fabrique Nationale de Herstal (FNH) un ražo FHN filiāle ASV FHN USA Kolumbijā, Dievidkarolīnā.
SCAR saime sastāv no trim modifikācijām: SCAR-L, SCAR-H, FN40GL. SCAR-L jeb Mark 16 Mod 0 ir vieglā (light) versija, kas izmanto 5,56x45 mm NATO patronas. SCAR-H jeb Mark 17 Mod 0 ir smagā (heavy) versija, kas šauj ar lielāku lodi — 7,62x51 mm NATO. FN40GL jeb Mk 13 Mod 0 ir zemstobra granātmetējs, kas varētu pildīt M203 pienākumus, kā arī, pieliekot speciālu laidi, tas var pat pildīt M79 lomu mūsdienu kaujas laukā. SCAR ir apmaināmā stobru sistēma. Mk 16 un Mk 17 ir pieejamas ar dažādiem stobriem: īsais CQC (BAV) un garais Long stobrs. Starp citu, Mk 17 ar garo stobru var izmantot kā vieglo snaiperšauteni.
SCAR tika konstruēta, lai apmierinātu ASV Speciālo uzdevumu vienību pavēlniecības USSOCOM specifiskās prasības, jo HK XM8, kam bija jākļūst par ASV Armijas standarta ieroci, neapmierināja USSOCOM Pavēlniecība vēlējās iegūt ieroci, kura kalibru varētu nomainīt kaujas laukā, ar identisku palaišanas mehānismu, kas vienkāršotu apkalpošanu un loģistiku, tai pašā laikā pielāgojamu dažādām misijām.
SCAR arī piedalās ASV Armijas M4 karabīnes nomainīšanas konkursā. Tā tajā konkurē ar HK 416, LWRC M6, Barret REC7 PDW, Bushmaster ACR, Robinsona XCR, SIG SG 556, Colt ACC-M.
2007. gadā ASV Armija veica ierobežotu sacensību starp M4 karabīni, SCAR-L, HK 416 un iepriekš izbrāķēto HK XM8. SCAR ieņēma 2. vietu ar 226 traucējumiem pret M4 karabīnes 882 traucējumiem, taču pirmo vietu ieņēma XM8 ar 127 kļūmēm.
Pēc pāris aizkavēšanām pirmās triecienšautenes tika izdotas operatīvām vienībām 2009. gada aprīlī. Tās saņēma viens no 75. Reindžeru pulka bataljoniem. Tagad 600 triecienšautenes ir adaptētas un gatavas izmantošanai kaujā.
Vladimirs Lindermans
Vladimirs Lindermans (ru; dzimis Rīgā) ir Latvijas ebreju cilmes politiķis. Bijis viens no Nacionālboļševiku partijas līderiem Latvijā un Krievijā, vadīja organizāciju "Dzimtā valoda", kas savāca nepieciešamos parakstus 2012. gada referenduma ierosināšanai par valsts valodas statusa piešķiršanu krievu valodai Latvijā, ko Latvijas pilsoņi balsojot noraidīja.
Dzīvesgājums
Dzimis 1958. gadā Rīgā inženiera Elija (Iļjas) Lindermana ģimenē. Pēc dienesta padomju armijā sāka studēt Latvijas Valsts universitātē, bet augstāko izglītību neieguva. Atmodas laikā darbojās Latvijas Tautas frontes avīzes "Atmoda" krievu redakcijā; 1990. gadu sākumā izdeva puspornogrāfisko avīzi "Ješčo" (Ещё).
1997. gadā iesaistījās Krievijas Nacionālboļševiku partijā, 1998. gadā kļuva par tās Latvijas nodaļas vadītāju ar iesauku Abels. 2001. gadā piedalījās antiglobālistu rīkotajos grautiņos Ženēvā.
2002. gada nogalē devās uz Saratovu Krievijā liecināt Nacionālboļševiku partijas līdera Eduarda Ļimonova lietā un sāka tur politisko darbību, kļūstot par E. Ļimonova faktisko vietnieku, kritizēja Krievijas prezidentu Vladimiru Putinu. Šai laikā Latvijā viņam uzrādīja apsūdzības par aicinājumiem gāzt valsts varu un sprāgstvielu glabāšanu, V. Lindermanu izsludināja starptautiskajā meklēšanā. 2008. gada sākumā Lindermanu izdeva Latvijai, tomēr tiesa viņu attaisnoja.
2009. gadā viņš nodibināja partiju "13. janvāra kustība", mēģinot kļūt par 13. janvāra Vecrīgas nemieru dalībnieku līderi. 2010. gadā V. Lindermans nesekmīgi mēģināja iegūt Latvijas pilsonību, tādēļ ierosināja tiesvedību pret Pilsonības un migrācijas lietu pārvaldi.
2011. gadā viņa izveidotā organizācija "Dzimtā valoda" vāca parakstus, lai ierosinātu referendumu par Latvijas valsts valodas statusa piešķiršanu krievu valodai. Tomēr 2012. gada referendumā par grozījumiem Satversmē ar pārliecinošu balsu vairākumu šādas izmaiņas Satversmē tika noraidītas.
2012. gada oktobrī V. Lindermans LTV1 raidījumā "Jauna Nedēļa" izvirzīja tēzi, ka Latgalei nepieciešama autonomija.
ANSI-SPARC arhitektūra
ANSI-SPARC arhitektūra (ANSI/X3/SPARC) jeb trīs līmeņu arhitektūra ir abstrakts dizaina standarts, kas nosaka pamatprincipu, pēc kura iesaka būvēt datu bāzu vadības sistēmas. Tās pamatideja ir konceptuāla shēma, precīzi formulēts uzņēmuma datu apraksts, nomodelēts datu bāzē. Tā attēlo uzņēmuma interešu un prasību entītijas, attiecības, un vērtības, un veido stabilu platformu ārējo shēmu, kuras apraksta tos datus, ko redz programmētāji, transformēšanai uz iekšējos shēmu, kura apraksta datus, kas redzami pašai sistēmai.
Vladimirs Lindermans
Apcietināšanas un kriminālvajāšana
Pēc Krievijas 2022. gada iebrukuma Ukrainā Valsts drošības dienests (VDD) 2022. gada 7. jūnijā pret Lindermanu sāka kriminālprocesu saskaņā ar Krimināllikuma 74.1. pantu, tai skaitā par noziegumu pret mieru un kara noziegumu slavināšanu un attaisnošanu. 21. jūnijā Lindermanu aizturēja, VDD informēja, ka viņš saņemot finansiālu atlīdzību no Krievijā reģistrētiem juridiskiem nodibinājumiem. 14. jūlijā viņa advokāte tiesai iesniedza lūgumu par apcietinājuma aizstāšanu ar drošības naudu, kuras apmēru neatklāja.
ANSI-SPARC arhitektūra
Trīs līmeņi
ANSI-SPARC arhitektūra piedāvā trīs līmeņu organizēšanu trīs līmeņu administrēšanas uzdevumiem, un trīs līmeņu datu apstrādes funkcijām. Arhitektūra ir sadalīta divās daļās, kas darbojas ap datu vārdnīcu: datu apraksta daļa, un datu apstrādes daļa. Katra daļa ir veidota no trim pamatmoduļiem, kas tiek saukti par procesoriem. Tiek specificētas tikai funkcijas, bet ne to implementācijas, tātad arhitektūra ir funkcionāla.
Vladimirs Lindermans
Apcietināšanas un kriminālvajāšana
16. oktobrī kļuva zināms, ka Valsts drošības dienests (VDD) rosināja prokuratūru uzsākt kriminālvajāšanu pret prokremlisku aktīvistu (Lindermanu) par Krievijas izvērstā agresīvā kara Ukrainā mērķtiecīgu attaisnošanu un slavināšanu, kā arī centieniem provocēt naidu un nesaticību starp dažādu tautību iedzīvotājiem Latvijas sabiedrībā. Veicot izmeklēšanu, VDD bija fiksējusi vairākus desmitus šīs personas publikāciju, kuru saturā konstatējamas minēto noziedzīgo nodarījumu pazīmes. Persona veidojusi gan rakstveida publikācijas, gan videomateriālus, kuru saturs vērsts pret Latvijas nacionālās drošības interesēm. Minētais saturs bija publicēts gan sociālās tīklošanās platformās, gan Krievijas finansētās interneta vietnēs. Izmeklēšanas laikā bija noskaidrots, ka persona par Kremļa interesēm atbilstoša satura veidošanu saņēmusi finansiālu atlīdzību.
ANSI-SPARC arhitektūra
Lietošanas apsvērumi
ANSI-SPARC struktūra piedāvā vairākas priekšrocības. Tā piedāvā globālu un pilnīgu datu bāzes semantikas aprakstu konceptuālā līmenī. Tā nodrošina pilnu kontroli pār uzglabāšanu, ierakstu izvietošanu un indeksu lietošanu. Ārējās shēmas ir lietotāj-orientētas atvieglo lietojumprogrammas izstrādi. ANSI-SPARC sasniedz datu fizisko un loģisko neatkarības mērķi, tomēr netiek plaši lietota veiktspējas problēmu dēļ.
Jurģa nakts sacelšanās
Svētā Jurģa nakts sacelšanās bija lielākā igauņu sacelšanās pret vācu un dāņu virskundzību viņu zemēs 1343.-1345. gadā. Pēc sacelšanās apspiešanas 1346. gadā Dānijas karalis Valdemārs IV pārdeva Harijas un Virijas provinces Livonijas ordenim. Igauņu vēsturiskajā atmiņā Jurģu nakts sacelšanās atstāja neizdzēšamu iespaidu un tika apvīta ar mītiem un leģendām.
Sacelšanās sākums
Sacelšanās sākās 1343. gada Jurģos — 23. aprīlī dāņiem pakļautajā Harijas zemē. Igauņu zemnieki masveidā atteicās no kristīgās ticības un nonāvēja apmēram 1800 svešzemnieku, ieņēma cisterciešu ordeņa Padizes klosteri un nogalināja 28 mūkus. Tika aplenkts Tallinas Domkalns un aicināti palīgā zviedri no Turku un Vīborgas. 25. aprīlī sacēlās arī Vīkas zemnieki un aplenca Hāpsalas bīskapa pili.
Igauņu ķēniņu nesekmīgās sarunas un sakāve kaujās ar ordeni
Nemiernieki ievēlēja četrus ķēniņus, kas 1343. gada 4. maijā Paides pilī sāka sarunas ar Livonijas ordeņa mestru Burhardu fon Dreilēbenu par tiešām vasaļattiecībām bez muižnieku starpniecības. Ordeņa mestrs lika visiem četriem nocirst galvas. 11. un 14. maijā igauņi zaudēja kaujās pie Kimmoles un Kanaveres, zviedru karaspēka palīdzības vienība 18. maijā no Turku ieradās par vēlu. 1343. gada 24. jūlijā sākās Sāmsalas sacelšanās, tika ieņemts Poides cietoksnis un no salas tika padzīti visi vācieši. Livonijas ordenis iebruka salā 1344. gada februārī un nogalināja igauņu ķēniņu Vessi. 1346. gadā Dānijas karalis Valdemārs IV pārdeva Harijas un Virijas provinces Livonijas ordenim par 10 000 markām.
Hronikas liecības
Rusova hronikā par Jurģa nakts sacelšanos rakstīts: "..1343.gadā, Sv.Juŗa naktī, Harijas iedzīvotāji briesmīgā kārtā izkāva gandrīz visus vācus, dižciltīgos un vienkāršos ļaudis, jaunus un vecus, sievas un jaunavas. Sacēlušos zemnieku dēļ, Harijā, Vīkā, Virijā, Sāmsalā un visā Igaunijā, vāci nonāca ļoti gŗūtā stāvoklī un briesmās. Šinī briesmu naktī daži dižciltīgie vīrieši, sievas un jaunavas, pilnīgi kaili, bez apģērba un basām kājām, pa krūmiem un purviem atbēga Vitenšteinas pilī un Rēvelē. Arī klosteŗi netika saudzēti. Pādisa klosterī tapa nonāvēti 28 mūki. Zemnieku pūlis bija pavairojies līdz 10.000 vīru. Bija izvēlēti viņu starpā ķēniņi un firsti. Šis pūlis aplenca Rēveles pilsētu un Rēveles pili, kuŗā atradās Dānijas pilnvarnieks. Tādu pat nelietību bija iesākusi arī Vīkas zemnieki un bija aplenkuši Hapsalā savu biskapu ar domkungiem un daudzus no dižciltīgiem. Arī Sāmsalas zemnieki, tajā pašā vasarā ap Jēkabdienu, nonāvēja visus Sāmsalas vāciešus un aplenca Peides pili, kur atradās fogts un viss konvents. Kad fogts redzēja, ka nevarēs ilgi turēties pretīm, viņš lūdza atļaut viņam un viņa ļaudīm mierīgi aiziet, ko zemnieki arī svēti apsolīja, bet neieturēja. Kad fogts un vāci atstāja Peidi, zemnieki viņus visus nogalināja.
Zemnieku sūtņi devās, pie Vīborgas un Abo biskapiem pēc palīdzības un lūdza zviedrus ierasties ar kuģiem pie Rēveles. Pa to laiku Dānijas vietturis Rēvelē lūdza mestri nākt viņam palīgā. Tā kā šim lūgumam pievienojās arī muižnieki, tad mestris, ilgi nedomādams, devās atsvabināt Rēveli un sodīt sacēlušos zemniekus. Kad zemnieki dabūja zināt par mestŗa ierašanos, viņi nosūtīja pie mestŗa sūtņus, ka viņi ir ar mieru viņam padoties ar to nolīgumu, ka viņi tikai mestŗam un ordenim maksās nodevas un drīzāk gatavi mirt, nekā atzīt muižniekus par savu valdību, kuŗi viņiem nodarījuši daudz netaisnību un viņus visādi tiranizējuši. Bet priekšnieki un citi muižnieki, kuŗu radiniekus zemnieki bija nonāvējuši, nestājās mestŗi lūgt, lai viņš slepkavas nežēlotu un neatstātu viņu nedarbus bez soda. Turpat uz vietas mestris sadursmē nonāvēja daudzus zemniekus, un vēlāk pie Rēveles viņš nokāva gandrīz visus 10.000. Pēc šādas uzvaras Dānijas viettuŗa un vācu priekam visā zemē un Rēvelē nebija gala. Viņi steidzās no pilsētas uz kaŗalauku un ar lielāko prieku aplūkoja kritušos. Dānijas vietturis par tādu labdarību pateicās mestrim un lūdza viņa palīdzību arī pret zviedriem, kuŗu ierašanās bija sagaidāma. Rēveles pili un pilsētu mestris nodeva Gosvīnam Erkam, Vilandes komturam, un Dānijas vietturim, bet pats devās steidzīgi uz Hapsalu, lai glābtu biskapu un citus vācus. Kad Vīkas zemnieki izdzirda par mestŗa ierašanos Hapsalā, viņi sabēga mežos un purvos un tā izglābās no mestŗa. Pa to starpu ieradās somi no Vīborgas ar dažiem. kuģiem, pēc kuŗiem bija lūguši zemnieku sūtņi. Kad somi dabūja zināt, ka zemnieki sakauti un Rēvele atsvabināta, viņi, ieradušies Rēvelē, nekā nesacīja par zemnieku lietu, bet cēla apsūdzības pret dāņiem. Gosvīns Erks un Dānijas vietturis veda ar viņiem miermīlīgas sarunas, labi pacienāja un atlaida viņus ar labiem solījumiem. Pārējie zemnieki Igaunijā, dzirdēdami, kā viņu draugiem bija klājies pie Rēveles, sāka pierunāt krievus, lai atkal uzbruktu vāciešiem, jo tādā gadījumā varētu varbūt krieviem pievienoties visi zemnieki. Krievi nekavējās ilgi un iebruka Tērbatas biskapijā. Biskapa kaŗaspēks un daži ordeņa priekšnieki satikās ar krieviem pie Odenpejas, nokāva pāri par 1000 cilvēku un pārējos piespieda bēgt. Kaujā krita arī daži ordeņbrāli un muižnieki, starp kuŗiem bija arī Jānis Levenvolds.
Pēc tam mestris Burchards Dreilēvs ziemas laikā devās uz Sāmsalu un apmetās ar savu kaŗaspēku pie Karisas, neiesākdams nekādus kaŗa darbus. Šī kaŗa gājiena mērķis bija sodīt sacēlušos Sāmsalas zemniekus, kuŗi Peidē bija nokāvuši fogtu, visu konventu un visus vāciešus. Kaŗaspēks izvandīja visu Sāmsalu un nokāva 9000 cilvēku, vecus un jaunus. Sāmsalieši lūdza viņus apžēlot, kas arī tapa darīts, uzliekot viņiem smagus noteikumus un pienākumus. Viņiem bija jāizdod visi ieroči un jāsaved Leales pilī un tūlīt jāķeŗas pie Zonenburgas pils celšanas, ja viņi gribēja palikt pie dzīvības. Tas notika 1345.gadā".
Null
Ar null datorikā saprot vairākus jēdzienus:
1968. gada Eiropas čempionāts futbolā
1968. gada Eiropas čempionāts futbolā notika Itālijā no 5. līdz 10. jūnijam. Tas bija pēc skaita 3. Eiropas čempionāts futbolā, ko rīkoja UEFA. Par Eiropas čempioniem kļuva laukuma saimnieki Itālijas izlase, kas fināla pārspēlē ar 2-0 uzvarēja dienvidslāvus. Šis bija pirmais finālturnīrs, kas vairs nesaucās Eiropas Nāciju Kauss, bet gan Eiropas čempionāts.
Salīdzinot ar iepriekšējo 1964. gada turnīru, bija mainījusies kvalifikācijas turnīra izspēles kārtība - tagad finālturnīra dalībnieces tika noteiktas grupu turnīros. Finālturnīram kvalificējās kvalifikācijas grupu uzvarētāji Anglija, Dienvidslāvija, Itālija un PSRS.
Pirmajā pusfinālā, kurā tikās Itālijas un PSRS komandas, spēles pagarinājums beidzās 0-0, tādēļ, lai noskaidrotu uzvarētāju, tika mesta monēta, kas izšķīra Itālijas iekļūšanu finālā. Otrajā pusfinālā dienvidslāvi, pateicoties Dragana Džajiča 86. minūtē gūtajiem vārtiem, uzvarēja Angliju. Spēlē par trešo vietu angļi ar 2-0 pieveica PSRS izlasi.
Finālturnīrs
Vārtu guvēji
Vilhelms fon Frimersheims
Vilhelms fon Frimersheims (de, la) bija Livonijas ordeņa mestrs 1364.29.IX—1385.
1367. gadā ordeņa mestrs Vilhelms karoja ar Novgorodas republiku par strīdīgajām robežteritorijām.
Āfrikas čempionāts basketbolā sievietēm
FIBA Āfrikas čempionāts basketbolā sievietēm (en) ir galvenais sieviešu basketbola izlašu turnīrs Āfrikā, kurā tiek noteikta kontinenta spēcīgākā valstsvienība. Turnīru organizē FIBA Africa. Katrs čempionāts ir arī kā kvalifikācijas turnīrs Olimpiskajām spēlēm vai Pasaules čempionātam. Āfrikas čempionāts notiek kopš 1966. gada.
Kanelūras
Kanelūras jeb rievtekas ir vertikālas gropes kolonnas vai pilastra stāvā.
Radot gaismēnu spēli, kanelūras izdaiļo kollonu un dara to slaidāku. Doriskajā orderī ir seklas, saplūstošas, citos orderos ir dziļākas, vairāk atdalītas. Tās radās Senajā Ēģiptē. Vēlāk tās attīstījās antīkajā arhitektūrā un vēlākajos laikos.
AC/DC
AC/DC ir smagā roka grupa no Sidnejas, Austrālijā, kuru 1973. gadā izveidoja brāļi Malkolms un Anguss Jangi. Lai gan šī grupa tiek uzskatīti par smagā metāla žanra aizsācējiem, viņu izpildītā mūzika tiek pieskaitīta rokenrolam.
Pirms 1975. gada, kad AC/DC izdeva savu pirmo albumu "High Voltage" (lv), grupa pārdzīvoja dažādas sastāva izmaiņas. Pēc tam kolektīvs palika nemainīts tikai līdz 1977. gadam, kad basistu Marku Evansu nomainīja Klifs Viljamss. 1979. gadā grupa ierakstīja augsti novērtēto albumu "Highway to Hell" (lv). , pēc alkoholisko dzērienu smagas lietošanas, nomira vadošais dziedātājs un dziesmu līdzautors Bons Skots. Īsu brīdi bija doma, ka grupa beigs pastāvēt, tomēr pavisam drīz Skota vietu ieņēma bijušais Geordie grupas solists Braiens Džonsons, un tā turpināja savu darbību. Līdz ar to grupas fani mēdz dalīt grupas vēsturi Bona Skota ērā (1974—1980) un Braiena Džonsona ērā (kopš 1980. gada).
Grupa visā pasaulē ir pārdevusi 150 miljonus albumu, kas to padara par vienu no visu laiku komerciāli veiksmīgākajām smagā roka grupām. Grupas 1980. gada albums "Back in Black", kurš visā pasaulē ir pārdots 42 miljonos eksemplāru, ir otrais visu laiku komerciāli veiksmīgākais albums mūzikas vēsturē.
Lai arī kopā ar Led Zeppelin un Black Sabbath AC/DC uzskata par smagā roka un smagā metāla žanru aizsācējiem, paši mūziķi savu stilu dēvē par rokenrolu. Grupa vēl atzīst smagā roka apzīmējumu, taču nepieņem, ka viņus sauc par metāla grupu. 2014. gadā grupa izdeva albumu Rock or Burst, tomēr neilgi pēc tam veselības problēmu dēļ no grupas aizgāja viens no tās dibinātājiem Malkoms Jangs un viņa vietā nāca Malkoma brāļadēls Stīvijs Jangs.
Grupas nosaukums un pirmsākumi
Brāļi Anguss, Malkoms un Džordžs Jangi ir dzimuši Glāzgovā, Skotijā. 1963. gadā lielākā Jangu ģimenes daļa pārcēlās uz dzīvi Sidnejā. Džordžs bija pirmais, kurš iemācījās spēlēt ģitāru. Viņš kļuva par grupas The Easybeats dalībnieku. 1960. gados The Easybeats bija viena no Austrālijas slavenākajām grupām. 1966. gadā viņi kļuva par pirmo vietējo grupu Austrālijā, kam ir starptautisks hits — "Friday on My Mind". . Malkolms sekoja Džordža pēdās, spēlējot Ņūkāslas grupā Velvet Underground (nejaukt ar Ņujorkas grupu The Velvet Underground).
Malkolms un Anguss Jangi ideju par grupas nosaukumu aizguva, viņu māsai Margareta Jangai uz kādas šujammašīnas ieraugot abreviatūru AC/DC, kas ir saīsinājums maiņstrāvas/līdzstrāvas elektrībai. Brāļi nolēma, ka šis vārds simbolizēs grupas lielo enerģiju. .
Sākotnējie gadi
1973. gada novembrī Malkoms un Anguss Jangi izveidoja grupu AC/DC un grupā pieņēma basģitāristu, bijušo grupas The Masters Apprentices bundzinieku un vokālistu Deivu Evansu. Lieli nopelni grupas attīstībā ir Rejam Arnoldam un viņa partnerim Alanam Kisakam. šie divi vīri pārliecināja Chequers viesību vadītāju Džīnu Pīrsonu dot iespēju grupai uzstāties populārā Sidnejas naktsklubā 1973. gada Vecgada vakarā. . Grupa bija tik skaļa, ka vadība sūdzējās. Tomēr Pīrsonu AC/DC ieinteresēja, un viņš grupai rezervēja uzstāšanos vairākās vietās, kur viņi tālāk attīstīja savu skatuves priekšnesumu. Pirmais grupas sastāvs bieži mainījās. Bundzinieks bija pirmais, kuru atlaida, kā arī nākamā gada laikā mainījās gan basģitāristi, gan bundzinieki.
Pašlaik Angusa Janga skatuves tēlam ir raksturīga skolas formastērps. Arī tā bija viņa māsas Margaretas ideja. Anguss ir arī izmēģinājis vairākus citus tērpus, piemēram Zirnekļcilvēka, Zorro, gorillas un Supermena parodijtēlu vārdā Super-Angs. Grupas sākotnējos gados tās dalībieki ģērbās vienādās satīna auduma drēbēs, taču redzot, ka Melburnas grupa Shyhooks jau bija pieņēmusi šo pieeju skatuves noformējumam, ideja par satīna vai glema formām ātri tika atmesta. Brāļi Malkolms un Anguss Jangi izlēma, ka Deivs Evanss nav piemērots grupas solists, jo viņi uzskatīja, ka viņš ir vairāk glema rokeris kā Glerijs Glitters. Uz skatuves Evanss reizēm aizvietoja grupas pirmais menedžeris — Deniss Lofins. Grupas nepatiku pret Evansu veicināja arī viņa nesaskaņas ar Lofinu.
Ar Džīna Pīrsona starpniecību tika panākta vienošanās ar Bonu Skotu, un viņš pievienojās grupai kā solists. Talkā nāca arī viņa draudzība ar Tedu Albertu no Albert Productions.
Bona Skota ēra (1974—1980)
1974. gada septembrī Evansu nomainīja pieredzējušais vokālists un Džordža Janga draugs Bons Skots. Gluži kā brāļi Jangi, arī Bons Skots bija dzimis Skotijā, bet bērnībā pārvācies uz Austrāliju. Grupa kopā ar Deivu Evansu bija ierakstījusi tikai vienu singlu, "Can I Sit Next To You, Girl" / "Rockin' in the Parlour". Vēlāk dziesma tika pārrakstīta un atkārtoti ierakstīta kopā ar Bonu Skotu kā "Can I Sit Next to You Girl" 7. dziesma albuma T.N.T. Austrālijas izdevumā, un 6. dziesma albuma High Voltage starptautiskajā izdevumā.
Studijas albumi
"Backtracks" (2009) "Iron Man 2"(2010) "Live At River Plate"(2012)
Jaunmīlgrāvis
Jaunmīlgrāvis ir Mīlgrāvja apkaimes rietumu daļa Rīgas pilsētas Ziemeļu rajonā. Tas robežojas ar Sarkandaugavas un Vecmīlgrāvja apkaimēm (savienojums pa Mīlgrāvja tiltu), bet pa Sarkandaugavu tam ir robeža arī ar Kundziņsalas apkaimi. Dzelzceļa līnija Zemitāni—Skulte atdala Jaunmīlgrāvi no Aplokciema.
Karabikas ils
Karabikas ils ir Turcijas ils.
1978. gads
1978 bija parastais gads, kas pēc Gregora kalendāra sākās svētdienā.
Kalambols
Kalambols (en) ir sporta spēle Dž. K. Roulingas izdomātajā burvju un raganu pasaulē, kurā norisinās grāmatu sērijas "Harijs Poters" darbība. Tā ir komandu spēle, kuru spēlē ar vairākām bumbām, lidojot uz slotaskātiem. Kalambols ir vispopulārākā spēle burvju sabiedrībā. Ir daudzas profesionālās komandas un pa komandai ir arī katram no Cūkkārpas Raganības un burvestības arodskolas namiem. Ceturtajā grāmatā „Harijs Poters un uguns biķeris” Harijs un viņa draugi dodas uz Pasaules kausa izcīņu kalambolā.
Noteikumi
Kalambola sezona sākas novembrī. To spēlē garā, ovālā laukumā, kuram abos galos atrodas pa trīs cilpveida vārtiem garos kātos. Uzvar komanda, kura nopelna visvairāk punktu. Katrā komandā ir septiņi spēlētāji: viens stīpsargs, divi triecēji, trīs dzinēji un viens meklētājs. Viņi spēlē ar trīs veidu bumbām: sviedeni, āmurgalvām un zelta zibsni. Sviedene ir tumši brūna, futbola bumbas lielumā, kūtra un tiek lietota tāpat, kā reālajā pasaulē lieto bumbu basketbolā, kaut arī tai šķietami ir uzlikta pielipšanas burvestība, tādēļ to ir daudz ērtāk noturēt rokās. Sviedeni vada dzinēji, cenšoties to izmest cauri kādai no pretinieku vārtu stīpām. Viens veiksmīgs metiens nopelna komandai desmit punktus. Katras komandas vārtu stīpas sargā stīpsargs. Divas smagas dzelzs lodes, sauktas par āmurgalvām, pašas lidinās apkārt pa laukumu un mēģina ievainot spēlētājus. Triecēji, izmantojot beisbola nūjām līdzīgas vāles, cenšas aizsargāt savus komandas biedrus no āmurgalvām un raidīt tās uz pretinieku spēlētājiem. Visbeidzot, mazais un spārnotais zelta zibsnis šaudās apkārt pa laukumu milzīgā ātrumā un ķērāja uzdevums ir to noķert. Zibšņa notveršana dod komandai 150 punktus un vienlaikus arī nozīmē spēles beigas, kas lielākoties nozīmē arī zibšņa ieguvēja komandas uzvaru. Ķērājam noķerot zibsni, komanda vienalga var zaudēt, ja dzinēju un meklētāja sasummētie punkti kopā ir mazāk nekā pretinieku dzinēju veikums.
Harijs Poters — kalambolists
Harijs Poters bija jaunākais kalambola spēlētājs Cūkkārpā pēdējos simts gados. Kā Grifindora meklētājs viņš līdz šim ir uzvarējis gandrīz visās spēlēs, izņemot gadījumus, kad bijis ievainots vai savādāk padarīts nespējīgs spēlēt (piemēram, grāmatā „Harijs Poters un Azkabanas gūsteknis” viņš zaudē samaņu un nokrīt no slotaskāta atprātotāju klātbūtnes dēļ). Harija Potera ceturtajā mācību gadā kalambols skolā tika atcelts Trejburvju turnīra dēļ. Piektajā mācību gadā, notiekot nepatīkamai sadursmei ar Drako Malfoju uz spēles laukuma tieši pēc mača beigām, Harijs, pateicoties profesorei Doloresai Ambrāžai, tika diskvalificēts uz mūžu. Šī diskvalificēšana gan beidzās tā paša mācību gada beigās. Sestajā mācību gadā Poters tika iecelts par Grifindora komandas kapteini un, kaut arī viņš tika nospēlējis tikai vienu pilnu spēli (otrajā spēlē viņam bija lauzts galvaskauss, trešās laikā viņam bija pēcstundas), viņam izdevās panākt komandas uzvaru kalambola kausa izcīņā, tā nodrošinot Grifindoram uzvaru trešo gadu pēc kārtas.
Pasaules kausa izcīņa kalambolā (Quidditch World Cup)
Pasaules kausa izcīņa notiek ik pa četriem gadiem. Pirmais mačs notika starp Transilvāniju (Transylvania) un Flandersu (Flanders) 1473. gadā. Eiropas čempionāti notiek ik pa četriem gadiem kopš 1652. gada.
Kalambols reālajā pasaulē
Reālajā pasaulē pastāv vairākas Harija Potera pasaulei veltītas datorspēles, kurās šī spēle iekļauta, no tām tikai Harry Potter: Quidditch World Cup ir veltīta vienīgi pašas spēles simulācijai. Harry Potter: Quidditch World Cup spēlētājs spēlē visus komandas locekļus — lielākajā spēles daļā jāspēlē dzinēji vai, pretiniekiem uzbrūkot, stīpsargs, atsevišķos brīžos, kad laukumā parādās āmurgalvas, jāspēlē triecēji, bet spēles beigās — ķērājs. Ir bijuši arī mēģinājumi pārveidot grāmatā aprakstīto spēli tā, lai to varētu spēlēt arī dabā — šādā gadījumā noteikumi ir jāpiemēro reālās pasaules fizikas likumiem, aizstājot grāmatā aprakstīto maģiju. Diezgan vienkārši piemērojami grāmatas noteikumi ir spēlei ar sviedeni, tāpēc dzinēju un stīpsargu pienākumi īpaši neatšķiras no grāmatā aprakstītajiem. Savukārt triecēji, izmantojot citiem sporta veidiem paredzētas raketes vai nūjas, cenšas ar bumbām trāpīt pārējiem spēlētājiem, kuriem pēc trāpījuma par sodu jāizpilda kāda darbība (piemēram, jāstāv noteiktu laiku uz vietas vai jālēkā uz vienas kājas). Vairāki iespējamie varianti ir zelta zibšņa un ķērāja aizstāšanai, bieži arī tiek izmantots vairāk kā viens zibsnis — jānoķer mazas bumbiņas vai, tāpat kā spēlējot sunīšus, jānoķer cits spēlētājs un jāatņem viņam kāds priekšmets.
Begriffe der Harry-Potter-Romane
Cilvēkresursu pārvaldība
Cilvēkresursu pārvaldība (en) ietver personāla politikas un sistēmas izstrādi un īstenošanu.
Ar cilvēkresursu pārvaldību saistītie procesi
Cilvēkresursu pārvaldība ir daudzpusīgs process un iekļauj vairākas apakšsistēmas :
Cilvēkresursu plānošana
Cilvēkresursu plānošanas ir esošā personāla nodrošinājuma un lietderības izpētes, nepieciešamības noteikšana nākotnē, pamatojoties uz izstrādāto stratēģiju un cilvēkresursu iespējām, personāla izmaiņu un virzības prognozēšanu, vajadzīgo darbinieku pilnīgu izmantošanu un paturēšanu.
Personāla plānošanas mērķi
Darbinieku darbā pieņemšana Viņu paturēšana organizācijā Darbinieku optimāla izmantošana Darba efektivitātes uzlabošana Atbrīvošanās no darbiniekiem, ja nepieciešams.
Jautājumi uz kuriem vadītājam jāmeklē atbildes plānojot cilvēkresursus:
Personāla plānošanas uzdevumi
personāla attīstības plānošana (darbinieku kvalifikācija un prasības nākotnē).
Emanuels Laskers
Emanuels Laskers (de; dzimis, miris ) bija ebreju izcelsmes vācu šahists, matemātiķis un filozofs. Bijis pasaules šaha čempions no 1894. līdz 1921. gadam.
Biogrāfija
Dzimis 1868. gadā Prūsijas pilsētā Berlinhenē sinagogas kalpotāja ģimenē. 11 gadu vecumā tika nosūtīts uz Berlīni apgūt matemātiku. Tur dzīvoja pie sava vecākā brāļa, kurš arī iemācīja jaunajam Laskeram spēlēt šahu. Studiju gados viņš sāka piedalīties Berlīnes šaha biedrības rīkotajos turnīros.
Nopietnās sacensībās sāka piedalīties kopš 1889. gada. Pēc uzvarām vairākos augsta līmeņa turnīros un mačos, 1894. gadā izaicināja toreizējo pasaules čempionu Vilhelmu Šteinicu. Šteinics izaicinājumu pieņēma, bet mačā par čempiona titulu pāliecinoši zaudēja (-10, +5, =4) un Laskers kļuva par otro oficiālo pasaules čempionu.
Turpmākajos gados Laskeram vairākkārt nācās aizstāvēt savu titulu. 1910. gadā viņš tikai ar grūtībām spēja panākt neizšķirtu mačā ar austriešu lielmeistaru Karlu Šlehteru, kas tomēr ļāva viņam saglabāt pasaules čempiona nosaukumu. Pēc Pirmā pasaules kara izdevās noorganizēt Laskera maču ar Hosē Raulu Kapablanku, par kuru sarunas tika uzsāktas vēl 1911. gadā. Mačs noritēja ar lielu Kapablankas pārsvaru, kurš pārliecinoši uzvarēja (+4, -0, =11). Tomēr Laskers iegāja vēsturē ar to, ka pasaules čempiona tituls viņam piederēja gandrīz 27 gadus, kas ir krietni vairāk kā jebkuram citam. Arī pēc čempiona nosaukuma zaudēšanas, līdz pat cienījamam vecumam Laskers tika pieskaitīts pie pasaules šaha elites.
Arī ārpus šaha Emanuels Laskers bija izcila personība. Viņam bija doktora grāds matemātikā, darbi filozofijā, kā arī bridža un go teorijā.
Ieguldījums šahā
Pēc Mihaila Botviņņika vārdiem "Laskers vienmēr novērtēja pozīciju no praktiskā skatu punkta un mēģināja uz šaha dēļa radīt tādu situāciju, kurā pretinieks justos nepārliecināti." Laskers bija ļoti daudzpusīgs un universāls spēlētājs, kurš labi spēlēja gan vidusspēli, gan galotnes. Viņš prata spēlēt gan pozicionāli, gan kombicionāli. Vainšeteins uzrakstīja grāmatu par Laskeru, kurā rakstīja, ka Laskera spēle bija tāda: viņš spēlēja pēc plāna, tad viņš veidoja vājumus pretiniekam un vēl viņš nepieļāva ilgtermiņa vājumus savā pozīcijā. Laskera mācība par kombinācijām bija tāda, ka kombinācijas nerodas netīšām bet tās vienmēr iztek no spēles loģikas, kas notiek pirms tam. Tādējādi, lai rastos iemesls kombinācijai (motīvs) vienai no pusēm jāiegūst pārsvars. Veiksmīga kombinācija ir pierādīums tam, ka viena no pusēm iepriekš ieguva pārsvaru.
Laskers izmantoja "Laskera kompensāciju", kas ir dāmas upuris pret torni + laidni + bandinieks.
Laskers uzrakstīja vairākas šaha mācību grāmatas, no kurām vispazīstamākā ir "Šaha spēles mācību grāmata" (vāc. Lehrbuch des Schachspiels, 1925).
Vēl Laskers ir pazīstams ar to, ka cīnījās par to, lai šahu varētu uzskatīt par profesiju, kas varētu nodrošināt iztiku. Viņš cīnījās par to, lai šahistiem tiktu pacelti honorāri par dalību turnīros. Lai pats piedalītos turnīros, viņš par nosacījumu lika augstus honorārus. Tāpat viņš vēlējās ieviest autortiesības par šaha partijām.
Etīdes
Laskers sastādījis arī vairākas šaha etīdes. Zināmākā no tām ir šī etīde:
Etīdes risinājums:
Vēl kāda skaista un īsa kombinācija.
'''1.Lg8! T:g8 2.Kf7! T:g6 3.fg h5 4.g7+ Кh7 5.g8D+ Крh6 6.Dg6#'''
Abhurīts
Abhurīts ( - nosaukts pēc atrašanas vietas - Šarm Abhuras līča Saūda Arābijā) ir ļoti rets minerāls, kas veidojas, alvai ilgstoši saskaroties ar jūras ūdeni. Vienīgās zināmās atradnes ir uz alvas stienīšiem, kas atrodas kuģu vrakos. Šis ir "pārmantotais minerāls", kuru pēdējos gados minerāliem vairs nepieskaitītu.
Minerāls zinātniskajā literatūrā pirmoreiz aprakstīts 1983. gadā. Alvas saturs - 73,4%.
Aplokciems
Aplokciems ir Mīlgrāvja apkaimes austrumu daļa Rīgas pilsētas Ziemeļu rajonā. Tas robežojas ar Mežaparka un Trīsciema apkaimēm (pa Mīlgrāvja tiltu), bet pa ūdeni tai ir robežas ar Jaunciema apkaimi Ķīšezera pretējā krastā. Aplokciema ziemeļu daļā atrodas golfa klubs “Ozo Golf Club”, bet pārējā daļā ir dzīvojamās ēkas.
Abhurīts
Atradnes
Pirmā atradne - Saūda Arābija, Sarkanā jūra, netālu no Džidas, Šarm Abhuras līcis. Šeit minerāls atrasts uz alvas stienīšiem, kas atradās uz pirms apmēram 100 gadiem nogrimuša kuģa. Citas apzinātās atradnes (visas - pie kuģu vrakiem):
Aplokciems
Dzelzceļa līnija Zemitāni—Skulte atdala Aplokciemu no Jaunmīlgrāvja.
Zelta nūja
Zelta nūja ir hokeja apbalvojums, kuru pēc katras sezonas beigām pasniedz Kontinentālās hokeja līgas sezonas vērtīgākajam spēlētājam. Balva tiek pasniegta kopš 1993. gada, kad to ieviesa iknedēļas laikraksts Hockey. Vien kopš 2009. gada (KHL izveides) to pasniedz līgas vadība.
Tim's Bio: Life from da Bassment
Tim's Bio: Life from da Bassment ir 1998. gadā izdots albums. Tas tiek uzskatīts par repera un producenta Timbaland debijas solo albumu, tomēr to var arī uzskatīt par dziesmu kompilāciju kuras producējis pats Timbaland, un kurās biezi dzirdami viņa vokāli. Albumu izdeva leibls Blackground Records. Albumā piedalās viesmākslinieki sākot ar partneriem no "Swing Mobb" - Magoo, Missy Elliott, Aaliyah, Ginuwine, Playa, un beidzot ar pasaulē populāriem izpildītajiem kā Nas, Jay-Z, Twista, Kelly Price un citiem. Tim's Bio var uzskatīt par sākuma punktu 2000-o gadu hip hop zvaigznei Ludacris. Viņš piedalās dziesmā "Phat Rabbit", tā tika arī iekļauta viņa debijas LP albumā "Back for the First Time", 2000. gadā. Visas dziesmas albumā producējis Timbaland.
Proteasoma
Proteasoma, dažreiz arī proteosoma, ir liels olbaltumvielu komplekss, kurš ir visiem eikariotiem un arhejiem, kā arī daļai no baktērijām. Eikariotiem tā atrodas šūnas kodolā un citoplazmā. Galvenā proteasomas funkcija ir samazināt nevajadzīgo un bojāto olbaltumvielas skaitu proteolīzē — ķīmiskā reakcijā, kura sagrauj peptīdsaites.
Ersteds
Ersteds var būt:
Larionovs
Larionovs (ru, no personvārda Ilarions (Иларион); sieviešu dzimtē Larionova (Ларио́нова)) ir krievu cilmes uzvārds. Cilvēki ar šo uzvārdu:
Karsas ils
Karsas ils ir Turcijas ils.
Amerikas čempionāts basketbolā sievietēm
FIBA Amerikas čempionāts basketbolā sievietēm (en) ir galvenais sieviešu basketbola izlašu turnīrs Amerikā, kurā tiek noteikta abu kontinentu (Ziemeļamerikas un Dienvidamerikas) spēcīgākā valstsvienība. Turnīru organizē FIBA Americas. Katrs čempionāts ir arī kā kvalifikācijas turnīrs olimpiskajām spēlēm vai Pasaules čempionātam. Amerikas čempionāts notiek kopš 1989. gada.
Pirmais Amerikas čempionāts notika 1989. gadā Brazīlijā, kurā uzvarēja Kubas izlases spēlētājas. Pašreizējās Amerikas čempiones ir ASV izlases spēlētājas. Brazīlijas izlase ir visvairāk izcīnījusi čempionu titulu šajā čempionātā - 5 reizes.
Kultūra
Jēdziens kultūra (la, kas sakņojas vārdā colere — 'kultivēt') apzīmē cilvēku darbības veidus, kā arī simboliskās struktūras, kas piešķir jēgu šīm darbībām. Dažādas kultūras definīcijas atspoguļo dažādas teorētiskās izpratnes par to, kā saprast cilvēku rīcību, vai kritērijus, pēc kuriem to vērtēt.
Kultūra kopumā apzīmē atsevišķu saprātīgu indivīdu, grupu vai sabiedrību produkta kopumu. Tā sevī ietver tehnoloģijas, mākslu, zinātni, kā arī morālās sistēmas un konkrēto grupu raksturīgo uzvedību un paradumus. Vēl konkrētāk — specifiski dziļākas nozīmes dažādās cilvēku darbības jomās.
Antropologi jēdzienu "kultūra" visbiežāk izmanto lai apzīmētu cilvēka spēju klasificēt, kodēt un komunicēt savu pieredzi ar simbolu palīdzību. Ilgu laiku šī spēja tika uzskatīta par tādu, kas raksturīga vienīgi cilvēkiem. Tomēr daļa primātu uzvedības pētnieku ir identificējuši kultūras aspektus arī cilvēka tuvākajos radiniekos dzīvnieku pasaulē. Var arī teikt, ka kultūra ir veids, kā cilvēki dzīvo saskaņā ar saviem uzskatiem, valodu, vēsturi vai to, kā viņi ģērbjas.
Definīcija
Kultūru mēdz dēvēt par „visas sabiedrības dzīves stilu”. Tādēļ tā sevī ietver uzvedības normas, ģērbšanās normas, valodu, reliģiju, rituālus, kā arī likumus, morāli un uzskatu sistēmas.
Dažādas kultūras definīcijas atspoguļo dažādas izpratnes teorijas vai kritērijus pēc kuriem vadās cilvēka darbība. Edvards Burnets Tailors (Edward Burnett Tylor), no sociālās antropoloģijas perspektīvas Anglijā 1871. gadā, kultūru aprakstīja šādi: „Kultūra vai civilizācija, ja tiek vērtēta no visplašākā etnogrāfiskā viedokļa, ir sarežģīts veidojums, kas sevī ietver zināšanas, uzskatus, mākslu, morāli, likumus, paražas un jebkuru citu spēju vai paradumu, ko cilvēks iegūst kā sabiedrības loceklis.”
Šīs definīcijas sevī ietver daudzas nozīmes, tomēr tās neaptver visas jēdziena kultūra nozīmes. 1952. gadā Alfrēds Kroibers (Alfred Kroeber) un Klaids Klakhans (Clyde Kluckhohn) savā darbā „Kultūra: kritisks koncepciju un definīciju apskats” apkopoja sarakstu, kas ietvēra 164 vārda kultūra nozīmes.
Šīs, kā arī daudzas citas, definīcijas kopā veido kultūras elementu katalogu. Elementiem, kas iekļauti šajā katalogā (piemēram, likums, akmens rīks, laulība), katram ir sava patstāvīga eksistence. Tie ienāk mūsu laika telpā vienā koordināšu punktā, bet iznāk citā. Taču kamēr šie elementi pastāv, tie mainās, un tādēļ ir iespējams runāt par likuma vai instrumenta attīstību, jeb evolūciju.
Tātad kultūra, vismaz pēc tās elementu kataloga, ir kultūru objektu kopums. Antropologs Leslijs Vaits (Leslie White) uzdod jautājumus: „Kāda veida objekti tie ir? Vai tie ir fiziski objekti? Garīgi objekti? Abi kopā? Metaforas? Simboli? Lietu nosaukumi?” Savā darbā „Kultūras zinātne” (Science of Culture; 1949) viņš secina, ka šo kopumu veido „sui generis” (savdabīgi objekti). Mēģinājumos definēt šo savdabīgumu viņš uzdūrās agrāk neapjaustam simbolizēšanas aspektam, kuru nosauca par „simbolātu” — objektu, kas ir radīts simbolizēšanas darbībā. Tādēļ viņš definēja kultūru kā „simbolus, kurus uztver ekstra — somatiskā kontekstā.” Tātad par šīs definīcijas atslēgu kļūst simbolizācijas atklāsme.
Kultūras komponenti
Vispārējs kultūras izpratnes veids paredz, ka tā sevī ietver četrus elementus, kas „tiek nodoti no paaudzes uz paaudzi mācīšanas ceļā”:
Vērtības ietver kultūrvēsturiski veidojošos uzskatus par to, kas attiecīgajā sabiedrībā šķiet svarīgs. Tās vada pārējo kultūras daļu.
Normas sevī ietver uzskatus par to kā cilvēkam jāuzvedas visdažādākajās situācijās. Turklāt katrai kultūrai ir savas metodes - sankcijas, kas funkcionē kā normu uzspiedējas. Sankcijas mainās atkarībā no normas svarīguma. Tās normas, kuras sabiedrība uzspiež ir likumi.